ai4bharat/Pralekha huggingface dataset:
محنت اور روزگار کی وزارت
ای پی ایف او کے ذریعہ نربادھ پہل قدمی کے تحت شکایتوں کے ازالے کے لئے شروع کی گئی واٹس ایپ ہیلپ لائن مقبولیت حاصل کر رہی ہے
نئے میکنزم کے تحت 164000 سے زائد شکایتوں کا ازالہ کیا گیا
نئی دہلی، 13 اکتوبر 2020: اپنے اراکین کی زندگی مزید سہل بنانے کے لئے ای پی ایف او نے حال ہی میں کووِڈ۔19 وبائی مرض کے دوران اپنے گاہکوں کو بغیر روک ٹوک خدمات کی فراہمی کو یقینی بنانے کے مقصد سے اپنی نربادھ پہل قدمیوں کے سلسلے کے تحت ایک واٹس ایپ پر مبنی ہیلپ لائن اور شکایتوں کے ازالے کے نظام کی شروعات کی تھی۔ اس ہیلپ لائن نے شراکت داروں کے درمیان خاصی مقبولیت حاصل کر لی ہے۔ اب تک ای پی ایف او نے واٹس ایپ کے توسط سے 164040 سے زیادہ شکایتوں اور سوالوں کو حل کیا ہے۔ واٹس ایپ ہیلپ لائن نمبر جاری ہونے کے بعد فیس بک / ٹوئیٹر جیسے سوشل میڈیا پلیٹ فارموں پر شکایتوں/سوالوں میں 30 فیصد کی کمی اور ای پی ایف آئی جی ایم ایس پورٹل  پر 16 فیصد کی کمی درج کی گئی ہے۔
یہ سہولت ای پی ایف او کو شکایتی ازالے کے دیے گئے متعدد سہولیاتی پلیٹ فارموں جیسے ویب پر مبنی ای پی ایف آئی جی ایم ایس پورٹل، سی پی جی آر اے ایم ایس، سوشل میڈیا پیج  اور چوبیس گھنٹوں کے لئے وقف کال سینٹر کے علاوہ دی گئی ہے۔
واٹس ایپ کے بھارت میں مواصلات کے ایک زبردست وسیلے کے طور پر ابھرنے کے ساتھ ہی، ای پی ایف او نے اس زبردست موقع کا فائدہ اٹھایا ہے ۔ یہ ایپ اپنے سبھی شراکت داروں تک راست طور پر رسائی فراہم کرنے اور بات چیت کرنے کا ایک وسیلہ فراہم کرتا ہے۔ اس پہل قدمی کے ذریعہ پی ایف گاہکوں کو سب کے لئے رہنمائی کے الگ اصول پر عمل کرتے ہوئے انفرادی سطح پر ای پی ایف او کے علاقائی دفاتر کے ساتھ راست بات چیت کرنے کی اجازت حاصل ہوگی۔ یہ پہل قدمی گاہکوں کے لئے ان کے گھروں تک تیز رفتار اور محفوظ خدمات کو یقینی بنائے گی۔
اب ای پی ایف او کے سبھی 138 دفاتر میں واٹس ایپ ہیلپ لائن خدمات کام کر رہی ہیں۔ کوئی بھی شراکت دار، جہاں پر اس کا پی ایف کھاتہ ہے، اس سے متعلق علاقائی دفتر کے ہیلپ لائن نمبر پر واٹس ایپ پیغام کے توسط سے، ای پی ایف او کے ذریعہ فراہم کی جانے والی خدمات سے متعلق کسی بھی قسم کی شکایت درج کرا سکتا ہے یا رہنمائی حاصل کر سکتا ہے۔ ای پی ایف او کی ویب سائٹ کے ہوم پیج پر سبھی علاقائی دفاتر کے وقف واٹس ایپ ہیلپ لائن نمبر فراہم کرائے گئے ہیں۔
اس ہیلپ لائن کا مقصد، ای پی ایف او کے ذریعہ ڈجیٹل پہل کو اپناکر اپنے گاہکوں کو آخری سرے تک رسائی فراہم کرتے ہوئے آتم نربھر بنانا ہے، جس سے بچولیوں پر ان کا انحصار کم ہو سکے۔ شکایتوں کے فوری طور پر ازالے کو یقینی بنانے کے لئے اور واٹس ایپ پر پوچھے گئے سوالات کے جوابات کو یقینی بنانے کے لئے، ہر ایک علاقائی دفتر میں ماہرین کی ایک ٹیم کی تعیناتی کی گئی ہے۔
واٹس ایپ پر پوچھ تاچھ اور شکایت کرنے کی سہولت دستیاب ہونے کے باعث، اراکین کو ای پی ایف او دفاتر میں خود جانے کی ضرورت بہت حد تک کم ہو جائے گی۔ اس کے ساتھ ہی کووِڈ۔19 وبائی مرض ک دوران ای پی ایف او کے دفاتر میں سماجی فاصلہ بنائے رکھنے میں بھی مدد ملے گی۔
یہ ہیلپ لائن وبائی مرض کے دوران ای پی ایف او اور اس کے گاہکوں کے درمیان مواصلات کے راست چینلوں کو مزید مضبوطی فراہم کرانے کی ایک کوشش ہے، جس سے ای پی ایف او کی جوابدہی میں اضافہ ہو سکے اور گاہکوں کو وقت پر خدمات حاصل ہونے کی سہولت بہم پہنچ سکے۔
صحت اور خاندانی بہبود کی وزارت
کووڈ - 19 کی تازہ ترین صورت حال
گذشتہ 24 گھنٹوں کے دوران 73.8 لاکھ سے زائد ٹیکے لگائے گئے۔
ملک گیر ٹیکہ کاری مہم کے تحت اب تک 63.09 کروڑ ٹیکے لگائے جا چکے ہیں۔
گذشتہ 24 گھنٹوں کے دوران بھارت میں 45083 نئے معاملات سامنے آئے۔
سرگرم معاملات مجموعی معاملات کا 1.13 فیصد کےبقدر ہیں۔
بھارت میں سرگرم معاملات کی تعداد 368558 کے بقدر ہے۔
فی الوقت صحتیابی کی شرح 97.53 فیصد ہے۔
گذشتہ 24 گھنٹوں کے دوران 35840 مریض صحتیا ب ہوئے، ملک بھر میں ابھی تک مجموعی طور پر 31888642 مریض روبہ صحت ہوئے ہیں۔
ہفتہ واری مثبت شرح  گذشتہ 65 دنوں سے 3 فیصد سے کم ہے۔
یومیہ مثبت شرح  گذشتہ 34 دنوں سے 3 فیصد سے کم ہے۔
اب تک مجموعی طور پر 51.86 کروڑ جانچیں کی جا چکی ہیں۔
وزیراعظم کا دفتر
وزیر اعظم نے، راجستھان کے بھرت پور ضلع میں، ایک سڑک حادثے میں جانوں کے ضائع ہونے پر تعزیت کا اظہار کیا ہے
انہوں نے پی ایم این آر ایف سے امداد ی رقم کا اعلان کیا ہے
وزیراعظم جناب نریندر مودی نے راجستھان کے ضلع بھرت پور میں ایک سڑک حادثے میں جانوں کے ضائع ہونے پر تعزیت کا اظہار کیا ہے۔وزیر اعظم نے مرنے والے ہر ایک شخص کے کنبے کے لئے دو دو لاکھ روپے اور زخمیوں کو پچاس پچاس ہزارروپے کی امدادی رقم کا اعلان کیا ہے۔
وزیراعظم کے دفتر نے ٹویٹ کیا ہے ‘‘راجستھان کے بھرت پور میں جو حادثہ ہوا ہے وہ انتہائی افسوسناک ہے ۔اس میں گجرات سے مذہبی سفر پر گئے ، جن عقیدت مندوں کو اپنی جان گنوانی پڑی ہے ، ان کے کنبے کے افراد کے تئیں میری تعزیت ۔اس کے ساتھ ہی میں سبھی زخمیوں کی جلدصحتیابی کی دعا کرتا ہوں ۔’’
‘‘وزیراعظم نے بھرت پور میں اس حادثے میں مرنے والے ہرشخص کے کنبے کےلئے پی ایم این آر ایف سے دو دو لاکھ روپے کی امدادی رقم کا اعلان کیا ہے۔ زخمیوں کو پچاس پچاس ہزار روپے دئے جائیں گے۔’’
وزارت دفاع
بی آر او نے اروناچل پردیش میں نیچیفو سرنگ کے دھماکے کی شکل میں حتمی کامیابی حاصل کی
سرحدی سڑک تنظیم  نے 20 مئی 2022 کو اروناچل پردیش میں نیچیفو ٹنل کی کھدائی کے کام کی کامیاب تکمیل کے موقع پر حتمی ‘‘بریک تھرو دھماکے’’ کا انعقاد کیا۔مذکورہ پروجیکٹ کا سنگ بنیاد وزیر دفاع جناب راج ناتھ سنگھ نے 12 اکتوبر 2020 کو رکھا تھا۔
نیچیفو ٹنل، 5,700 فٹ کی بلندی پر، مغربی کامینگ ضلع میں بالی پارا-چاردوار-توانگ  روڈ پر ایک منفرد 500 میٹر لمبی ‘‘ڈی -شکل، سنگل ٹیوب ڈبل لین سرنگ’’ ہے۔ سرنگ دو طرفہ ٹریفک میں ہم آہنگی پیدا کرے گی اور یہ جدید لائٹنگ اور حفاظتی سہولیات سے لیس ہوگی۔ سرنگ کا خاکہ نیچیفو پاس کے ارد گرد موجود شدید دھند کے حالات کو نظرانداز کرنے کے لیے تیار کیا گیا ہے جو کئی دہائیوں سے عام ٹریفک اور فوجی قافلوں کے لیے رکاوٹ کا باعث ہے۔ سرنگ کو جدید ترین الیکٹرو مکینیکل سسٹم فراہم کیا جائے گا جس میں فائر فائٹنگ ڈیوائسز، آٹو الیومینیشن سسٹم اور سپروائزری کنٹرول اینڈ ڈیٹا ایکوزیشن  کنٹرولڈ مانیٹرنگ سسٹم شامل ہیں۔ یہ پیدل چلنے والوں کی محفوظ نقل و حرکت کے لیے دونوں طرف بلند فٹ پاتھوں کو بھی مربوط بنائے گا، جس میں شہری سہولیات کے بنیادی ڈھانچے کو مضبوط کرنے کے لیے پاور کیبلز، آپٹیکل فائبر کیبلز اور یوٹیلیٹی لائنوں کے لیے ڈکٹس یعنی نالیاں ہوں گی۔
نیچیفو ٹنل پروجیکٹ کے ساتھ مل کر،بی آر او کے پروجیکٹ ورتک نے 22 جنوری 2022 کو اسی سڑک پر ایک اور اسٹریٹجک ٹنل، ٹوئن ٹیوب  "سیلا ٹنل پروجیکٹ" پر کھدائی کا کام بھی مکمل کر لیا ہے۔ اس طرح آج کا دھماکہ 4,500 میٹر سے زیادہ کی مجموعی کھدائی کی نشاندہی کرتا ہے، جسے بی آر او کرم یوگیوں نے دو سال سے بھی کم عرصے میں حاصل کیا تھا۔
سروس میں آنے کے بعد، سیلا ٹنل کے ساتھ نیچیفو ٹنل بی سی ٹی روڈ پر محفوظ، ہر طرح کے موسموں میں اسٹریٹجک رابطہ فراہم کرے گی جبکہ اس ماحولیات کے لحاظ سے حساس علاقے میں کاربن کے مضر اثرات کو کم کرے گی۔ جاری سرنگ کی تعمیر نازک اور انتہائی ٹوٹی پھوٹی چٹانوں کو کاٹ کر مکمل کی جا رہی ہے۔ نئے آسٹرین ٹنلنگ میتھڈ  کے مطابق سخت 3 ڈی مانیٹرنگ کے ذریعے اور مطلوبہ ٹنل سپورٹ سسٹمز کے فعال استعمال کے ذریعے متعلقہ چیلنجز سے روزانہ کی بنیاد پر نمٹا جا رہا ہے۔
بی آر او پچھلے دو سالوں کے دوران ملک کے سب سے مشکل علاقوں میں بنیادی ڈھانچے کے کاموں کو انجام دینے میں مسلسل کامیا بیاں حاصل کر رہا ہے۔ اس نے اونچی اور پہاڑی سرنگوں کی کامیابی سے تکمیل کے ساتھ بڑے پیمانے پر سرنگوں کا کام شروع کیا ہے، اٹل سرنگ کے علاوہ، ہماچل پردیش میں روہتانگ، اتراکھنڈ میں چمبا سرنگ ، کو بھی ماضی قریب میں قوم کے نام وقف کیا گیا ہے۔ تنظیم نے چھوٹی سرنگوں کی ایک سیریز کی تعمیر پر بھی کام شروع کیا ہے، جو کہ تنظیم ضروری افرادی قوت کے وسائل سے تعمیر کرے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-5576
(Visitor Counter : 88
محنت اور روزگار کی وزارت
ای پی ایف او نے اپنے اراکین کو دوسرا کووڈ 19 ایڈوانس  لینے کی اجازت دی
کووڈ 19 وبا کی دوسری لہر کے پیش نظر یہ فیصلہ کیا گیا
نئی دہلی:31مئی،2021۔ایمپلائز پروویڈنٹ فنڈ آرگنائزیشن  نے اپنے اراکین کو کووڈ 19 وبا کی دوسری لہر کے دوران اپنے گراہکوں کو تعاون فراہم کرنے کے لئے دوسرے نان ریفنڈیبل  کووڈ 19 ایڈوانس  سے فائدہ اٹھانے کی اجازت دی ہے۔ اس مہم کے دوران اراکین کیمالی ضروریات کو پورا کرنے کے لئے مارچ 2020 میں پردھان منتری غریب کلیانیوجنا  کے تحت خصوصی نکاسی کی تجویز فراہم کی گئی تھی۔ اس سلسلے میں محنت اور روزگار کی وزارت کے ذریعے ایمپلائز پروویڈینٹ فنڈ اسکیم 1952 میں ترمیم کرکے سرکاری گزٹ میں نوٹیفکیشن کے ذریعے پیراگراف 68 ایل کے تحت ذیلی پیرا  کا اضافہ کیا تھا۔
اس کے تحت تین مہینے کیلئے بیسک تنخواہ اور مہنگائی بھتے کی حد تک ناقابل واپسی نکاسی یا ایف پی ایف کھاتے میں رُکن جمع رقم کا 75فیصد تک جو بھی کم ہو، دیا جاتا ہے۔ رُکن کم رقم کیلئے بھی درخواست دے سکتے ہیں۔
کووڈ-19 وبا کے دوران ایڈوانس ای پی ایف اراکین کو بڑی مدد دے رہا ہے خاص طور پر ان لوگوں کیلئے جن کی ماہانہ تنخواہ 15000 روپئے سے کم ہے۔ ای پی ایف او نے اب تک 76.31 لاکھ کووڈ ایڈوانس دعووں کانپٹارہ کیا ہے اور کُل 8,698.15کروڑ تقسیم کیے گئے ہیں۔
کووڈ-19 وبا کی دوسری لہر کے دوران حال میں ’میوکومائیکوسس‘ یا بلیک فنگس کو وبا قرار دیا گیا ہے۔ ایسے مشکل وقت میں ای پی ایف او کی کوشش اپنے اراکین کی مدد کرنا رہی ہے تاکہ رُکن اپنی مالی ضرورتوں کو پورا کرسکے۔ پہلا کووڈ-19 ایڈوانس کا فائدہ اٹھانے والے رکن دوسرے کووڈ-19 ایڈوانس کامتبادل بھی چن سکتے ہیں۔ دوسرے کووڈ-19 ایڈوانس کا انتظام اور طریقہ کار پہلے ایڈوانس کی طرح ہی ہے۔
مشکل وقت میں اراکین کیلئے مالی امداد کی ضرورت پر غور وخوض کرتے ہوئے کووڈ-19 دعووں کو اعلیٰ ترجیح دینے کا فیصلہ کیا گیا ہے۔ ای پی ایف او دعووں کے حاصل ہونے کے تین دنوں کے اندر انہیں نمٹانے کیلئے عہدبندہے۔ای پی ایف او نے اس کے لئے سبھی اراکین کے سلسلے میں ایک نظام پر مبنی آٹوکلیم سٹلمنٹ طریقہ کار اپنایا ہے جن کی کے وائی سی ضرورت ہے سبھی طرح سے مکمل ہیں۔ نپٹارے کاآٹوموڈ ای پی ایف او کو 20 دنوں کے اندردعووں کو نپٹانے کیلئے قانونی ضرورت کی جگہ دعویٰ نپٹانے کے عمل کو صرف تین دنوں تک کم کرنے میں اہل بناتا ہے۔
-----------------------
ش ح۔م ع۔ ع ن
U NO5019
(
پیٹرولیم اور قدرتی گیس کی وزارت
پرالی سے سی این جی کی پیداوار
نئی دہلی،27 نومبر : پیٹرولیم اور قدرتی گیس کے مرکزی وزیر جناب دھرمیندر پردھان ایک سوال کے تحریری جواب میں آج راجیہ سبھا کو بتایا کہ دھان کی پرالی اور کھیت کے باقیات ،زرعی باقیات، مویشی کے گوبر ، گنے کی راب، شراب خانے سے نکلنے والے پانی ، میونسپل ٹھوس فضلات، سیویج ٹریٹمنٹ پلانٹ کے فضلات ، جنگل کے فضلات وغیرہ جیسے بایو ماس اور نامیاتی فضلات سے کمپریس بایو گیس  کی پیدا وار کی جا سکتی ہے۔
حکومت ہند نے بایو ماس اور نامیاتی فضلات کے بہتر بندوبست کے لئے گرین ٹرانسپورٹ فیول کے متبادل کے طور پر سی بی جی کو فروغ دینے کی غرض سے یکم اکتوبر 2018 کو سسٹینبل الٹرنیٹیو ٹوورڈس ایفرڈیبل ٹرانسپورٹیشن  پہل شروع کی تھی۔ ایس اے ٹی اے ٹی اسکیم کے حصے کے طور پر انڈین آئل کارپوریشن لمیٹیڈ  بھارت پٹرولیم کارپوریشن لمیٹیڈ ، ہندوستان پٹرولیم کارپوریشن لمیٹیڈ ، گیل انڈیا لمیٹیڈ اور اندرپرستھ گیس لمیٹیڈ نے یقینی قیمت پر صنعت کاروں سے سی بی جی کی خریداری کے لئے دلچسپی کے اظہار  شروع کیا ہے۔ سی بی جی کو صاف سی این جی کی طرح صاف ستھرے ایندھن کے طور پر آٹو موبیل کے لئے فروخت کیا جائے گا۔اسے گھریلو ، صنعتی اور کاروباری صارفین کو بھی فروخت کیا جا سکتا ہے۔ جو ایل پی جی اور دوسرے ایندھن کا استعمال کرتےہیں۔ ایس اے ٹی اے ٹی پہل میں پرالی جلنے سے پیدا ہونے والے ما حولیاتی مسائل کو حل کرنے کی صلاحیت موجود ہے۔ اس کی افادیت تکنیکی اور کاروباری اسباب پر مبنی ہے۔
قومی سلامتی کونسل سیکرٹریٹ
بھارت اور برطانیہ نے کمپیوٹر یا موبائل پر دھمکی دیکر پیسے اینٹھنے کی روک تھام کے مقصد سے 26 ملکوں کے لئے مشق شروع کی
بھارت کے ،قومی سیکورٹی کونسل کے سیکریٹریٹ این ایس سی ایس اور برطانیہ کی حکومت نے بی اے ای سسٹمز کے ساتھ مل کر 26 ملکوں کے لئے سائبر سیکورٹی مشق اور اس پر کامیابی سے عمل کرنے کا خاکہ تیار کیا ہے۔یہ مشق ،ایپ کے ذریعہ دھمکی دیکر رقم اینٹھنے کے بین الاقوامی اقدام – صوتحال کے مطابق کام کرنے والے ورکنگ گروپ کے حصے کے طور پر کی جارہی ہے ۔اس مشق کی قیادت سائبر سیکورٹی کے قومی کو آرڈی نیٹر این سی ایس سی کے ذریعہ کررہا ہے۔اس مشق کا انعقاد بی اے ای سسٹمز نے ،امرسو لیبز پلیٹ فارم کے ذریعہ کیا ہے اور اس کا منظر نامہ شراکتداروں کے لئے خاص طور پر لکھا گیا ہے جو دھمکی کا سراغ لگانے والے اور نظام پر مبنی ہے ۔
اس مشق کا موضوع ،توانائی کے شعبہ پر مبنی ہے جس میں سی آر آئی کے شراکتدار ملکوں کی سائبر بحران سے نمٹنے والی قومی ٹیمیں بجلی تقسیم کی بہت سے کمپنیوں کو دھمکی دیکر رقم اینٹھنے والے ایپلیکیشن سے نمٹیں گی۔ یہ کمپنیاں گھریلو صارفین بجلی کی تقسیم کی ذمہ دار ہے اور یہ عوامی سطح پربجلی سپلائی کرتی ہے ۔
سی آر آئی شراکتدارملکوں سے 26 سے زیادہ کمپنیوں کو مدعو کیا گیا ہے ۔نیز ان کی متعلقہ تنظیموں کو مدعو کیا گیا ہے جن میں سائبر سیکورٹی، بحران سے نمٹنے والے مینجمنٹ ، نیشنل سیکورٹی پالیسی ، اہم قومی بنیادی ڈھانچہ اور قانون نافذ کرنے والی ایجنسیاں شامل ہیں۔
ایپ کے ذریعہ رقم اینٹھنے کی روک تھام سے متعلق ورچوئل وسیلے سے منعقد کی جانے والی اس سائبر مشق کے اہتمام کا مقصد بڑے پیمانے پر سائبر سیکورٹی کی خلاف ورزی کرنے والے ایسے واقعات کی روک تھام کرنا ہے جن سے ملک میں تنظیموں کو نقصان پہنچتا ہے ۔
جدید اور قابل تجدید توانائی کی وزارت
آئی آر ای ڈی اے نے 'یوم آئین' منایا
آئی آر ای ڈی اے نے 'یوم آئین' منایا
بھارتی قابل تجدید توانائی کی ایجنسی  نے کل یوم آئین منایا اور "بھارتی آئین، بھارت کا خیال" کے موضوع پر ایک ویبینار کا انعقاد کیا۔ یوم آئین، جسے "قومی یوم قانون" یا "سمودھان دیوس" بھی کہا جاتا ہے، ہر سال 26 نومبر کو بھارت میں آئین کی اہمیت کو فروغ دینے اور بھارت کے آئین کے بانی بی آر امبیڈکر کے خیالات و نظریات کو پھیلانے کے لیے منایا جاتا ہے۔
اس ویبینار کا انعقاد جناب نتیش ویاس، ممبر، ینگ شالہ، بھوپال  اور اسکول فار ڈیموکریسی ، راجستھان کے سابق آئینی اقدار کے فیلو نے کیا۔ جناب ویاس نے آئینی اقدار اور آئین ہند کے بنیادی اصولوں کی اہمیت اور موجودہ دور میں اس کی اہمیت پر زور دیا۔
آئی آر ای ڈی اے کے سی ایم ڈی نے آئی آر ای ڈی اے کے تمام عہدیداروں کو ورچوئل وسیلےسے خطاب کیا اور کہا کہ "سمودھان دیوس منانے کی حقیقی روح انصاف، آزادی، مساوات اور بھائی چارے کے بارے میں آئین میں درج چار نکاتی آدرشوں کو اپنانے اور ان پر عمل درآمد کرنے میں مضمر ہے۔ اگر ہم اپنی ذاتی اور پیشہ ورانہ زندگی میں ان اصولوں پر عمل کرنے کی کوشش کرتے رہیں اور اس جذبے پر کاربند رہیں تو آئین آنے والے تمام وقتوں میں بھارت کی خدمت کرسکتا ہے۔"
ویبینار میں ڈائریکٹر  آئی آر ای ڈی اے اور دیگر حکام نے ورچوئل وسیلے سے شرکت کی۔ ویبینار کے بعد بھارتی آئین کی تمہید پر حلف لیا گیا۔
وزارت خزانہ
ایکسچینج ریٹ نوٹیفکیشن نمبر 2021/105۔ کسٹمز 
نئی دہلی، 28 دسمبر 2021:
کسٹمز ایکٹ، 1962  کی دفعہ 14 کے ذریعہ تفویض کردہ اختیارات کا استعمال کرتے ہوئے، سنٹرل بورڈ آف ڈائریکٹ ٹیکسز اینڈ کسٹمز نے سنٹرل بورڈ آف ڈائریکٹ ٹیکسز اینڈ کسٹمز کے نوٹیفکیشن نمبر 2021/98۔کسٹمز  بتاریخ 16 دسمبر 2021، میں مندرجہ ذیل ترامیم کی ہیں ، جن کا اطلاق 29 دسمبر 2021 سے ہوگا۔
مذکورہ بالا نوٹیفکیشن کے جدول۔ I میں، نمبر شمار 18 اور اس سے متعلق اندراجات کے لیے، درج ذیل تفصیلات تبدیل کی جائیں گی، یعنی:
جدول۔ I
|
|
نمبر شمار
|
|
غیر ملکی کرنسی
|
|
غیر ملکی کرنسی کی ایک اکائی کے بھارتی روپئے کے مساوی تبادلے کی شرح
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
18.
|
|
ترک لیرا
|
|
6.65
|
|
6.25
|
|
|
|
|
|
|
|
|
|
ارضیاتی سائنس کی وزارت
دباؤکمزور ہوکر بہار و اس سے متصل مشرقی اترپردیش کے اوپر ایک واضح کم دباؤ والے علاقے میں تبدیل ہوگیا
نئی دہلی،28؍مئی2021:
جھارکھنڈ کے وسطی حصوں کے اوپر کل کا دباؤشمال مغرب سمت کی طر ف بڑھا اور کمزور ہو کر آج 28 مئی 2021ء کو صبح بہار و قریبی مشرقی اترپردیش کے اوپر ایک واضح کم دباؤ والے علاقے میں بدل گیا۔یہ آج صبح اترپردیش کے مشرقی علاقوں اور قریبی بہار کے اوپر ایک واضح کم دباؤ والے علاقے میں مرکوز ہے۔
اس کے شمال مغرب سمت کی طرف بڑھنے اور اگلے 12 گھنٹوں کے دوران مزید کمزور ہوکر ایک کم دباؤ والے علاقے میں تبدیل ہوجانے کا امکان ہے۔
انتباہ:iبارش:مغربی بنگال کے ہمالیائی علاقے اور سکم :28 مئی کو کچھ مقامات پر ہلکی سے اوسط بارش اور الگ الگ مقامات پر بھاری بارش کا اندازہ ہے۔
بہار:28 مئی کو کئی مقامات پر ہلکی سے اوسط بارش اور الگ الگ مقامات پر بھاری سے بہت بھاری بارش کا امکان ہے۔ساتھ ہی 29مئی کو الگ الگ مقامات پر زبردست بارش ہوسکتی ہے۔
مشرقی اترپردیش:28مئی کو کئی مقامات پر ہلکی سے اوسط بارش اور الگ الگ مقامات پر بھاری سے بہت بھاری بارش کا امکان ہے۔
IIکے بارے میں انتباہ:اگلے 12گھنٹوں کے دوران بہار، اترپردیش، مغربی بنگال کے ہمالیائی علاقے اور سکم کے اوپر طوفانی ہوا طوفانی ہوا موجود ہوگی اور اس کے بعد رفتہ رفتہ اس میں کمی آجائے گی۔
28-23مئی 2021ء کے دوران مشرقی وسطی خلیج بنگال میں بہت خطرناک سمندری طوفان ’یاس‘کا اندازہ کیا گیا۔
وزیراعظم کا دفتر
وزیراعظم نے دھنویاترا کے آغاز پر سبھی کو مبارکباد دی
وزیر اعظم جناب نریندر مودی نے دھنو یاتراکے آغاز پر سبھی کو مبارکباد دی ہے۔شاندار دھنو یاترا اُڈیشہ کی ثقافت سے جڑی ہوئی ہے۔
وزیر اعظم نے ٹویٹ کیا؛
’’ اس یاترا کے شروع ہونے پر سبھی کو میری مبارکباد۔ میری دعا ہے کہ یہ یاترا ہمارے سماج میں ہم آہنگی اور خوشی کے جذبے کو آگے بڑھائے۔‘‘
جل شکتی وزارت
وزیر مملکت برائے جل شکتی نے اروناچل پردیش کے پاسی گھاٹ میں منعقد برہم پتر آمنترن ابھیان میں شرکت کی
جل شکتی و سماجی انصاف اور امپاورمنٹ کے وزیر مملکت جناب رتن لال کٹاریہ نے آج برہم پترآمنترن مہم کے، جو دریائی رافٹنگ مہم اور اروناچل پردیش کے پاسی گھاٹ میں برہم پتر بورڈ کے زیر اہتمام ایک عوامی رسائی پروگرام میں حصہ لیا۔ وزیر مملکت نے برہم پتر بورڈ کے ذریعہ شروع کردہ آئی ای سی مہم کے سلسلے میں جناب پیما کھانڈو کی متحرک قیادت میں اروناچل پردیش حکومت کی طرف سے دیے گیے تعاون کو سراہا۔ رافٹنگ مہم اور آؤٹ ریچ پروگرام 23 دسمبر کو اروناچل پردیش میں گیلنگ سے شروع ہوا اور 21 جنوری 2021 کو آسام کے آسامی رالگا میں اختتام پذیر ہوگا۔ "دریاؤں کے ساتھ زندگی" کے عنوان سے ایک ماہ طویل مہم کا مقصد دریائے برہم پترکے تعلق سے لوگوں کو حساس بنانا ہے،یہ وہ اہم دریا ہے، جو اروناچل پردیش میں ہندوستان میں داخل ہوتا ہے اور بنگلہ دیش میں داخل ہونے سے پہلے آسام کے راستے سے بہتا ہے، جہاں یہ دریائے گنگا اور اس میں گرنے والی نالیوں سے بنگال کی خلیج میں مل جاتا ہے۔
اس تقریب سے خطاب کرتے ہوئے جناب کٹاریہ نے آئی آئی ٹی گوہاٹی ، این ڈی آر ایف کے ممبران ، نارتھ ایسٹرن اسپیس ایپلی کیشن سینٹر شیلونگ ، سنٹرل واٹر کمیشن ، ہندوستانی محکمہ موسمیات گوہاٹی ، سائنس دانوں اور انجینئروں کو جل شکتی وزارت کی کاوشوں سے آگاہ کیا ، جو مربوط نقطہ نظر اپنا کر پانی سے متعلق امور کو حل کرنے کے لیے انتھک محنت کر رہی ہے۔ انہوں نے بتایا کہ سال 2019 میں وزارت کی طرف سے گنگا آمنترن مہم کے تصور اور ان پر عمل درآمد کے حیرت انگیز رد عمل کے بعد برہم پتر آمنترن ابھیان کا آغاز کیا گیا ہے۔ انہوں نے شرکا کو حکومت کے نمامی گنگا پروگرام کے تحت ہوئے معیاری اور کاموں سے بھی آگاہ کیا۔
جناب کٹاریہ نے دریاؤں اور انسانی تہذیب کے مابین غیر پیچیدہ ربط پر زور دیا۔ انہوں نے مزید کہا کہ تاریخی طور پر ، تمام انسانی معاشروں کی تشکیل ندیوں کے ساتھ ساتھ ہوئی ہے اور پھل پھول رہی ہے، کیونکہ یہ اس سیارے پر زندگی کا سب سے بڑا ذریعہ ہے۔ تاہم آبادی میں اضافے اور اس کے نتیجے میں شہری آباد کاری کی وجہ سے ہماری ندیوں کے نظام پر دباؤ بڑھ رہا ہے۔ انہیں آلودگی کے شدید مسئلے کا بھی سامنا کرنا پڑ رہا ہے، کیونکہ بستیوں سے نکلنے والی گندگی / کچرے کو بغیر کسی صفائی کے بغیر دریاؤں میں بہادیا جاتا ہے۔ جناب کٹاریہ نے تمام شرکاء سے درخواست کی کہ وہ ندیوں کو آلودگی سے پاک کرنے اور ان کی پاکیزگی اور لذت کو برقرار رکھنے کی طرف مل کر کام کرنے کا عہد کریں۔ انہوں نے "دریاؤں پر مبنی ترقی" کے تصور پر زور دیا، تاکہ دریا کا تحفظ اور ترقی ایک دوسرے کے ساتھ مل کر ایک دوسرے کی تکمیل کو یقینی بنائیں۔ برہم پتر بورڈ کے زیر اہتمام بیداری پیدا کرنے والے پروگرام اور مختلف دیگر مقابلوں میں حصہ لینے پر طلباء میں ایوارڈ تقسیم کیے گئے۔ چیئرمین برہم پتر بورڈ جناب راجیو یادو ، سکریٹری جناب وی ڈی رائے ، ریاست اور مرکزی حکومت کے حکام بھی اس موقع پر موجود تھے۔
یہ دریا اپنے پشتی علاقوں میں کٹاؤ اور سیلاب کی وجہ سے بدنام رہا ہے۔ لہذا دریاؤں کے ساتھ رہنے کا مرکزی تصور، لوگوں اور دریائے برہم پتر کے مابین روابط کی تصدیق نو کرتا ہے، جو اس خطے میں زندگی کے فراہم کرنے کا کام کرتی ہے۔ اس مہم کی خاص بات رافٹنگ کا ایک ٹورہے ، جس کا آغاز این ڈی آر ایف کی ٹیم نے کیا ، یہ مہم برہم پترندی کے ساتھ اروناچل پردیش اور آسام ریاستوں سے گزری۔ آگاہی پیدا کرنے کے اس پروگرام کا اہتمام دریا کے کنارے بسنے والے شہروں اور قصبوں میں ہی کیا جاتا ہے۔
۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8566
(Visitor Counter : 98
وزیراعظم کا دفتر
وزیراعظم نے دھن تیرس کے موقع پر ملک کے عوام کو مبارکباد پیش کی
نئی دہلی،25/ اکتوبر۔وزیراعظم جناب نریندر مودی دھن تیرس کے مبارک موقع پر ملک کے عوام کو مبارکباد پیش کی۔ وزیراعظم نے کہا کہ دھن تیرس کے مبارک موقع پر تمام اہل وطن کو دلی مبارکباد۔
سائنس اور ٹیکنالوجی کی وزارت
مرغی کے پروں اور فر کے فضلے سے جانوروں کے چارے اور کھاد بنانے کی نئی تکنیک
نئی دہلی، 16 ستمبر 2021:
بھارتی سائنس دانوں نے کیراٹن فضلے کے مواد مثلاً انسانی بال، اون، اور مرغیوں کے پروں، جانوروں کی فر وغیرہ سے کھاد اور پالتو جانوروں کی خوراک بنانے کی پائیدار اور سستی تکنیک تیار کی ہے۔ کیراٹن، انسانی سر کے بال، مرغی کے پروں ، فر وغیرہ کے فضلے ہر سال بڑی مقدار میں ضائع کیے جاتے ہیں۔ بعض اوقات اس فضلے بڑی مقدار کو جلانے سے ماحولیاتی آلودگی پیدا ہوتی ہے۔ تاہم اس فضلے کا استعمال کرتے ہوئے جانوروں کی خوراک اور کھاد بنانا ممکن ہے، کیوں کہ ان میں امینو ایسڈ اور پروٹین ہوتے ہیں جن کے چارے اور کھاد کے طور پر استعمال کرنے کا بے پناہ امکان موجود ہے۔
ممبئی کے انسٹی ٹیوٹ آف کیمیکل ٹکنالوجی کے وائس چانسلر پروفیسر اے بی پنڈت اور ان کے طلبا نے فضلہ سے جانوروں کا چارہ اور کھاد تیار کرنے کی ٹکنالوجی ایجاد کی ہے جس میں کیراٹن ہوتا ہے۔ یہ انوکھی تکنیک پائیدار اور ماحول دوست ہے۔ اسے پیٹنٹ بھی کرایا گیا ہے اور بآسانی بڑے پیمانے پر اس کا استعمال کیا جاسکتا ہے۔ اس طرح بنایا گیا چارہ اور بازار مین دست یاب دیگر مصنوعات کے مقابلے سستا پڑے گا، کیوں کہ اسے بنانے میں کم لاگت آتی ہے۔
اس ٹکنالوجی میں فضلے کو کھاد میں تبدیل کرنے کے لیے اعلی تکسیدی عمل سے کام لیا گیا ہے۔ بنیادی طور پر فضلے کے ٹریٹمنٹ کے بعد اسے کیراٹن کے ہائیڈرو لسس سے گزارا جاتا ہے، اس تکنیک کو ہائیڈرو ڈائنامک کیویٹیشن کہا جاتا ہے، جس میں فضلے سے بخارات اور بلبلے اٹھائے جاتے ہیں اور سیال حالت میں ان میں ہوا داخل کی جاتی ہے۔
اس عمل کے موجودہ طریقے بہت توانائی لیتے ہیں، کیمیائی طور پر خطرناک ہیں اور کئی مرحلوں سے ہوکر گزرتے ہیں جن پر اچھا خاصا خرچ آتا ہے۔ ٹیم نے اندازاہ لگایا ہے کہ ان کی ٹکنالوجی کی مدد سے بڑے پیمانے پر پلانٹ میں فی ٹن فضلے پر موجودہ ٹکنالوجی کے مقابلے ایک تہائی سے کم خرچ آئے گا۔
فی الحال سائنس داں گجرات میں ریوولٹیک ٹکنالوجیز پرائیویٹ لمیٹڈ کے تعاون سے اس ٹکنالوجی کا انتظام کر رہے ہیں۔ پروڈکشن میں ترقی سے مائع نامیاتی کھاد جو بازار میں دست یاب کھاد سے تین گنا زیادہ مؤثر ہے، کسانوں کو سستے داموں دست یاب ہوگی۔
مزید تفصیلات کے لیے انسٹی ٹیوٹ آف کیمیکل ٹکنالوجی، ممبئی کے وائس چانسلر پروفیسر اے بی پنڈت سے رابطہ کیا جاسکتا ہے
کابینہ
مرکزی کابینہ نے بجلی کی سپلائی کے شعبےمیں تعاون کےلئے ہندوستان اور جاپان کوئلہ ایجنسی سینٹر کے درمیان مفاہمت نامے کو منظوری دی
نئی دہلی ، 11 دسمبر / وزیر اعظم جناب نریندر مودی کی سربراہی میں مرکزی کابینہ نے آج ٹھوس ، مستحکم اور کم کاربن والی بجلی کی سپلائی کے لئے فعال اور ماحولیاتی بہتری کے لئے ہندوستان کی سینٹرل الیکٹریسٹی اتھارٹی اور اور جاپان – بھارت تعاون سے متعلق جاپان کول انرجی سینٹر کے درمیان مفاہمت نامے پر دستخط کے لئے اپنی منظوری دے دی ہے ۔
یہ مفاہمت نامہ ایک مثبت فریم ورک فراہم کرے گا ، جس سے مطالعات ، تربیتی پروگرام اور ایک دوسرے کو معلومات فراہم کرنے کی سرگرمیوں کے ذریعے ٹھوس ، مستحکم اور کم کاربن والی تھرمل بجلی کے فروغ کو آگے بڑھانےمیں رکاوٹیں اور دیگر مسائل سے نمٹا جاسکے گا اور جس کے نتیجے میں ہندوستان میں مجموعی طور پر بجلی کے فروغ کے لئے ماحول ساز گار بنے گا ۔ ساتھ ہی ساتھ حکومتِ ہند کی جانب سے موجودہ پالیسی کے نفاذ کو تیز کیا جا سکے گا ۔
۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No. 5757
(Visitor Counter : 85
وزارت دفاع
کھیل کے شعبوں  میں بوائز اسپورٹس کمپنی، بی ای جی اینڈ سینٹر، کِرکی، پونے کے ذریعہ بھرتی کا طریقۂ کار
نئی دہلی، 17 /فروری 2021 ۔
- بامبے انجینئر گروپ اینڈ سینٹر، کرکی، پونے-03 کے بوائز اسپورٹس کمپنی میں بھرتی 25 مارچ 2021 سے 31 مارچ 2021 تک ہوگی۔ ریاستی / قومی / بین الاقوامی سطح پر تمغے حاصل کرنے والوں کو ترجیح دی جائے گی۔ داخلے کا وقت صبح 0700 بجے سے 1000 بجے تک ہوگا۔
- اہلیتی معیار
|
|
نمبر شمار
|
|
کھیل کی نوعیت
|
|
عمر
|
|
تعلیمی لیاقت
|
|

|
|
روئنگ، جمناسٹک اور باسکٹ بال
|
|
08 سے 14 سال کی عمر 
|
|
کم از کم چوتھی پاس
- امیدواروں کو اپنے والدین / سرپرست کے ساتھ درج ذیل اصل دستاویزات کے ساتھ انتخابی پروسیجر کے لئے بوائز اسپورٹس کمپنی، بی ای جی اینڈ سینٹر، کِرکی، پونے آنا ہے:
- پیدائش کا سرٹیفکیٹ ۔
- اسکول کے پرنسپل کے ذریعہ جاری کردہ تعلیمی سرٹیفکیٹ / مارکشیٹ۔
- متعلقہ کھیل میں حصولیابی سے متعلق سرٹیفکیٹ۔
- ذات  کا سرٹیفکیٹ۔
- تحصیل دار / ایس ڈی او / ایس ڈی ایم کے ذریعہ جاری کردہ رہائشی / ڈومیسائل سرٹیفکیٹ۔
- پاسپورٹ سائز کی 10 تازہ ترین رنگین تصاویر۔
- آدھار کارڈ۔
- کیرٹ سرٹیفکیٹ۔
- متعلقہ کھیل سے متعلق اسپورٹس کٹ اور دیگر ساز و سامان۔
- امیدواروں کو اپنے خرچ پر انڈکشن ریلی میں شامل ہونا ہوگا۔ اسکریننگ کے وقت امیدوار اور اس کے ساتھ آنے والے شخص کو اپنے قیام اور آمد و رفت کا نظم خود کرنا ہوگا۔
- حتمی طور پر منتخب ہوئے امیدواروں کو مفت کھانا پینا، رہنا، دسویں تک پڑھائی، اسپورٹس کٹ، بیمہ، میڈیکل اور سائنٹفک کوچنگ کی سہولت دی جائے گی۔ اس کے بعد اہل امیدوار کو مقررہ ضابطوں کے مطابق فوج میں بھرتی کا موقع دیا جائے گا۔
- کورونا سے بچاؤ کے لئے احتیاطی اقدامات۔ سبھی امیدواروں کو بھرتی کے دوران ماسک اور دستانے پہننا اور آر ٹی – پی سی آر / ریپڈ اینٹی جین نگیٹیو سرٹیفکیٹ اور نو رِسک سرٹیفکیٹ ریلی میں شمولیت کے لئے ساتھ لانا ہوگا۔
- مزید تفصیلات کے لئے درج ذیل نمبرات پر رابطہ کرسکتے ہیں:
9322581748/ 7992200216/ 8764063579/ 7030458444